7. ΑΝΑΓΚ. ΝΟΜΟΣ υπ’ αριθ. 561 της 26/26 Σεπτ. 1945 Περί αναπροσαρμογής των προ της Κατοχής συναφθεισών συμβάσεων προς εκτέλεσιν Δημοσίων Έργων. Άρθρ.1.-1.Συμβάσεις συναφθείσαι προ της 27 Απρ. 1941 δια την εκτέλεσιν Δημοσίων Έργων και μη διαλυθείσαι ή μη λήξασαι δια της περαιώσεως και παραλαβής των έργων προς εκτέλεσιν των οποίων συνήφθησαν δύνανται δια την συνέχισιν των έργων τούτων να αναπροσαρμοσθούν προς τας από της ισχύος του παρόντος Νόμου και εφεξής κρατούσας συνθήκας εκτελέσεως των έργων από απόψεως τιμών και πάντων των λοιπών όρων εκτελέσεως. 2.Εις τας διατάξεις της προηγουμένης παραγράφου υπάγονται και συμβάσεις συναφθείσαι μεν προ της 27 Απρ. 1941, διαλυθείσαι δε διαρκούντος του Ελληνοϊταλικού Πολέμου και της Κατοχής ως και άπασαι αι συμβάσεις ων η διάλυσις ήθελε κριθή άκυρος κατόπιν της συνωδά τη υπ’ αριθ. 58 ε.ε. Συντακτική Πράξει ακυρώσεως του υπ’ αριθ. 171 έτους 1941 Ν.Δ/τος ως τούτο ετροποποιήθη δια μεταγενεστέρων τοιούτων, εφ’ όσον ήθελεν αποφασισθή αύτη. 23.Β.β.5 Αναθεώρηση Τιμών 3.Καθ’ ας περιπτώσεις δεν εγκρίνεται η κατά τα ανωτέρω αναπροσαρμογή και η κατά συνέπειαν ταύτης συνέχισις του έργου, η σύμβασις κηρύσσεται διαλελυμένη, ουδενός καταβαλλομένου τω εργολάβω διαφυγόντος κέρδους και θετικής ή αποθετικής ζημίας ης οιασδήποτε άλλης φύσεως αποζημιώσεως αιτίαν εχούσης την διαλυθείσαν σύμβασιν. 4.Εν πάση περιπτώσει κατά τας ανωτέρω αναπροσαρμογάς και διαλύσεις των συμβάσεων εφαρμόζονται αι διατάξεις του υπ’ αριθ. 18 έτους 1944 Νόμου. Άρθρ.2.-1.Η κατά το προηγούμενον άρθρον αναπροσαρμογή ή διάλυσις των συμβάσεων διενεργείται είτε τη αιτήσει του ενδιαφερομένου εργολάβου είτε οίκοθεν υπό της υπηρεσίας, καλουμένου εν τη τελευταία περιπτώσει του εργολάβου να υποβάλη τας τυχόν απαιτήσεις του είτε απ’ ευθείας εις το Υπουργείον, είτε δι’ οιουδήποτε Γραφείου της υπηρεσίας Δημοσίων Έργων, εντός ανατρεπτικής προθεσμίας ενός μηνός ης η έναρξις ορίζεται εν τη προσκλήσει. Η τελευταία αύτη γίνεται δια του τύπου, δια της Αστυν. Αρχής και καθ’ οιονδήποτε άλλον τρόπον. 2.Η αναπροσαρμογή ή διάλυσις της συμβάσεως γίνεται δι’ αποφάσεως του Υπουργού Δημοσίων Έργων μετά γνώμην του Συμβουλίου των Δημοσίων Έργων. Το Συμβούλιον των Δημοσίων Έργων κρίνει επί των ανωτέρω περιπτώσεων λαμβάνον υπ’ όψει του τα πραγματικά περιστατικά, ήτοι την ανάγκην της συνεχίσεως του έργου, το επωφελές των όρων της συμβάσεως δια το Δημόσιον, την οργάνωσιν του εργολάβου, την επιδειχθείσαν εν τη εφαρμογή της συμβάσεώς του ικανότητα και πιστήν τήρησιν των όρων αυτής, τον βαθμόν της ανεργίας του, τας συνθήκας υφ’ ας εγένετο η διάλυσις δια τας διαλυθείσας συμβάσεις αναβιωσάσας ή ου κατόπιν της υπ’ αριθ. 58 ε.ε. Συντακτικής Πράξεως κλπ. δύναται δε και να περιορίζη το ποσόν της εργολαβίας. 3.Ο εις ον κοινοποιείται η περί αναπροσαρμογής ή διαλύσεως απόφασις οφείλει να δηλώση ότι αποδέχεται ταύτην ή να υποβάλη τας τυχόν κατ’ αυτής ενστάσεις του εις το Υπουργείον, είτε απ’ ευθείας είτε δι’ οιουδήποτε άλλου γραφείου της Υπηρεσίας Δημοσίων Έργων, εντός ανατρεπτικής προθεσμίας ενός μηνός από της προς αυτόν κοινοποιήσεως της υπουργικής αποφάσεως. 4.Επί των ενστάσεων αυτών αποφαίνεται ο Υπουργός ανεκκλήτως μετά γνώμην του Συμβουλίου των Δημοσίων Έργων, εφαρμοζομένων κατ’ αναλογίαν των διατάξεων της προηγουμένης παραγράφου ως προς την δήλωσιν του εργολάβου περί αποδοχής της αποφάσεως. 5.Εις περίπτωσιν μη εμπροθέσμου υποβολής της δηλώσεως περί αποδοχής της κατά τα ανωτέρω Υπουργικής αποφάσεως ή δηλώσεως περί μη αποδοχής ταύτης η σύμβασις κηρύσσεται διαλελυμένη άνευ άλλης διατυπώσεως, εφαρμοζομένων των διατάξεων των παρ. 3 και 4 του προηγουμένου άρθρου. Άρθρ.3.-1.Αι περί αναπροσαρμογής, των συμβάσεων και συνεχίσεως των έργων διατάξεις του παρόντος Νόμου δεν έχουσιν ισχύν προκειμένου περί εργολάβων οίτινες ανέλαβον την εκτέλεσιν έργων ενδιαφερόντων τας Αρχάς Κατοχής, αδιαφόρως αν ούτοι χαρακτηρίζονται ή ου ως δοσίλογοι. 2.Οι ενδιαφερόμενοι, συν τη υποβολή της περί ης το άρθρ. 2 παρ. 3 και 4 δηλώσεως, οφείλουν να συνυποβάλουν επί ποινή απαραδέκτου και δήλωσιν περί της μη παρ’ αυτών αναλήψεως των περί ων το προηγούμενον άρθρον έργων. Ανακριβής τοιαύτη δήλωσις συνεπάγεται δια τον υποβαλόντα ταύτην εργολάβον έκπτωσιν και ποινήν φυλακίσεως από ενός μέχρι τριών ετών. Άρθρ.4.-1.Παρερχομένου απράκτου ενός έτους από της ισχύος του παρόντος Νόμου ως προς συμβάσεις υπαγομένας εις τας διατάξεις του άρθρ. 1, αύται κηρύσσονται διαλελυμέναι άνευ άλλης διατυπώσεως με τας συνεπείας τας προβλεπομένας υπό των παρ. 3 και 4 του άρθρ. 1. 2.Η κατ’ εφαρμογήν των διατάξεων του υπ’ αριθ. 171 έτους 1941 Ν.Δ/τος ως τούτο ετροποποιήθη δια μεταγενεστέρων διατάξεων ή και καθ’ οιονδήποτε άλλον τρόπον γενομένη μέχρι της ισχύος του παρόντος νόμου αναπροσαρμογή και τροποποίησις συμβάσεων συναφθεισών προ της 27ης Απρ. 1941 και η ανάθεσις εις τους μεθ’ ων αι συμβάσεις αύται αναδόχους της εκτελέσεως οιωνδήποτε έργων, θεωρείται ισχύουσα αφ’ ης ενεκρίθη. Άρθρ.5.-1.Αι διατάξεις του παρόντος Νόμου ισχύουν και ως προς συμβάσεις συναφθείσας με Νομικά Πρόσωπα Δημοσίου Δικαίου υπαγόμενα υπό τον έλεγχον του Υπουργείου Δημοσίων Έργων. 2.Ο παρών Νόμος εφαρμόζεται επί των έργων της αρμοδιότητος οιουδήποτε Υπουργείου, κατόπιν σχετικής αποφάσεως του αρμοδίου Υπουργού και μετά γνωμοδότησιν του παρά εκάστω Υπουργείω Τεχνικού Συμβουλίου ή εφ’ όσον δεν υφίσταται τοιούτο του Συμβουλίου Δημοσίων Έργων. (Αντί για τη σελ. 133(α) Σελ. 133(β) Τεύχος 708-Σελ. 21 Αναθεώρηση Τιμών 23.Β.β.5 3.Δι’ αποφάσεων του Υπουργού των Δημοσίων Έργων κανονίζεται πάσα λεπτομέρεια του παρόντος Νόμου. 4.Η ισχύς του παρόντος Νόμου άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα συνερχομένην.